Middag op RSG 2 · RSG - iono.fm
Middag op RSG 2 — Etienne Ludick and Sue Pyler
RSG | Podcast , ±5 min episodes every 6 days	| Broadcast schedule
Weekdays 07:00 45 min
Begin jou middag op die voorvoet met musiek, joernaalinsetsels, en tegnologie- en vermaaknuus
Sue Pyler gesels met die spitsvondige Johan Rademan.
Kripto-geldeenhede soos Bitcoin trek deesdae baie aandag. Ettienne Ludick het by Joan Theunissen van Galaxy Lifestyle gaan hoor wat kripto-geldeenhede is, en hoe daar aanlyn gemyn word vir die bykans 1,000 digitale valuta-eenhede wat daar is.
Ettienne Ludick en Sue Pyler gesels met die nimlike Amore Bekker.
'n Noodhulpkissie vir die vakansie is lank nie meer net 'n kissie vol verbande en pleisters nie. Dit is eintlik 'n minihospitaal, wat in 'n klein vierkantige boksie moet pas… en ma is mos altyd verantwoordelik daarvoor! Ettienne Ludick het ondersoek ingestel oor wat jy in jou vakansie-noodhulpkissie behoort te hê.
Daar is lande waar Dinsdag die 13de meer intimiderend is as Vrydag die 13de! Ettienne Ludick vermy al wat 'n swart kat is, en dra 'n knoffelhuisie om sy nek terwyl hy na vreemde Vrydag die 13de-feite loer…
Luister weer na 'n episode van Leon Schuster se stuitige uitvang-program VRYPOSTIGE MIKROFOON.
Coenie de Villerse en die kletsrymers YoMa en Hemelbesem vertel vir Ettienne Ludick en Sue Pyler van hulle nuwe produksie, OOREENSTEM.
Erfenis is soveel meer as net 'n dag of maand, dit is immers wie ons is. Ettienne Ludick kyk na die woord, en twee bekendes gee hulle mening oor wat erfenis is.
Op Saterdag 2 September hou die Downsindroom-vereniging van Pretoria 'n atletiekdag by die Pilditchstadion in Pretoria. Christelle van Tonder het met Marinda Lingenfelder van die vereniging oor die ontstaan van die dag gepraat.
Sue Pyler en Ettienne Ludick gesels met Melinda Botha, 'n gebaretaaltolk, oor die werk wat sy doen, en sy leer hulle 'n paar woorde en frases in gebaretaal.
Martinique du Preez het dit reggekry, in weerwil van 'n rare niersiekte, om Suid-Afrika vroeër vanjaar te verteenwoordig by die Wêreld Oorplantingsspele in Spanje. Dokters het gereken dat hy nie ouer as 18 jaar sou word nie, maar op 21 het hy hulle nie net verkeerd bewys nie, hy is ook 'n multirekordhouer in atletiek!